Blaze7451/Wiki-th-20250601 huggingface dataset:
ปลาซักเกอร์ม้าลาย

ปลาซักเกอร์ม้าลาย (Zebra sucker, Royal sucker, Royal pleco; Hypancistrus zebra) ปลาน้ำจืดขนาดเล็กชนิดหนึ่ง ในวงศ์ปลาซักเกอร์ (Loricariidae) หรือ ปลาเทศบาล ซึ่งเป็นปลาในอันดับปลาหนัง (Siluriformes) มีรูปร่างเหมือนปลาในวงศ์นี้ทั่วไป มีจุดเด่นคือ มีพื้นลำตัวสีขาวสลับกับลายสีดำเข้มดูแลคล้ายม้าลาย จึงเป็นที่มาของชื่อ 
มีขนาดลำตัวยาวไม่เกิน 6 นิ้ว มีถิ่นกำเนิดในแม่น้ำซิงกูในลุ่มแม่น้ำอเมซอนในประเทศบราซิล อาศัยอยู่รวมเป็นกลุ่มขนาดเล็กในแหล่งน้ำไหล มีออกซิเจนละลายในน้ำสูง  ตัวผู้มีขนาดใหญ่และเพรียวกว่าตัวเมีย ครีบอกทั้งคู่มีเงี่ยงแหลม ตัวเมียท้องอูมกว่า
ปลาซักเกอร์ม้าลายได้รับความนิยมอย่างสูงในฐานะเป็นปลาสวยงาม เนื่องจากมีสีสันที่สวยงามสะดุดตา สามารถที่จะเพาะขยายพันธุ์ได้ในตู้เลี้ยง ในประเทศไทยถือว่าเป็นปลาที่มีราคาแพงมาก เนื่องจากหายากและขยายพันธุ์ยาก  โดยมากแล้วผู้เลี้ยงจะนิยมเลี้ยงต่างหากโดยไม่รวมกับปลาประเภทอื่น ยกเว้นปลาในวงศ์ซักเกอร์เหมือนกัน
ปลาซักเกอร์ม้าลาย มีรหัสทางการค้าปลาสวยงามว่า  L-46 

**อ้างอิง**

**แหล่งข้อมูลอื่น**
  รูปและข้อมูลปลาซักเกอร์ม้าลาย  date=2009-03-04 
หมวดหมู่:ปลาตู้
หมวดหมู่:วงศ์ปลาซักเกอร์
เฟรดดี ไฮมอร์

อัลเฟรด โทมัส ไฮมอร์  (Alfred Thomas Highmore; เกิดวันที่ 14 กุมภาพันธ์ พ.ศ. 2535) (ชื่อในวงการ เฟรดดี ไฮมอร์) เป็นนักแสดงชาวอังกฤษ เป็นที่รู้จักในภาพยนตร์เรื่อง เนเวอร์แลนด์ แดนรักมหัศจรรย์  ชาร์ลีกับโรงงานช็อกโกแลต ออกัส รัช และ ตำนานสไปเดอร์วิก เปิดคัมภีร์ข้ามมิติมหัศจรรย์

**ชีวิตส่วนตัว**
เฟรดดีเกิดขึ้นมาในครอบครัวนักแสดง มารดาของเขามีอาชีพคัดนักแสดง ซึ่งเธอเป็นผู้ที่คัดนักแสดงที่มีชื่อเสียง เช่น แดเนียล แรดคลิฟฟ์ และพ่อของเขา เอ็ดเวิร์ด ไฮมอร์ เป็นนักแสดง เขามีน้องชาย ชื่อ อัลเบิร์ด เกิดในปี พ.ศ. 2538 เฟรดดีอาศัยอยู่ที่ไฮล์เกต หมู่บ้านทางตอนเหนือของอังกฤษ และศึกษาที่โรงเรียนไฮล์เกต
จากเรื่อง The Spiderwick Chronicles

**อาชีพการงาน**
เฟรดดีเริ่มการแสดงในส่วนหนึ่งของรายการโทรทัศน์ เมื่ออายุ 7 ขวบ ต่อมาในปี พ.ศ. 2546 เขาแสดงเป็น ปีเตอร์ ในเรื่อง เนเวอร์แลนด์ แดนรักมหัศจรรย์ เขาได้รับการเสนอชื่อและได้รับรางวัลในหลายสาขารางวัล รวมทั้ง สมาคมวิจารณ์ภาพยนตร์แห่งสหรัฐอเมริกา ในปี พ.ศ. 2547 เขาแสดงเป็น ชาร์ลี บัคเกต ในภาพยนตร์เรื่อง ชาร์ลีกับโรงงานช็อกโกแลต คู่กับ จอห์นนี่ เดปป์ เฟรดดี ปรากฏตัวอีกครั้งใน ออกัส รัช แต่ภาพยนตร์ที่สร้างชื่อเสียงให้กับเขามากที่สุด คือ ตำนานสไปเดอร์วิก เปิดคัมภีร์ข้ามมิติมหัศจรรย์ ซึ่งเข้าฉายในสหรัฐอเมริกา กุมภาพันธ์ พ.ศ. 2549 โดยแสดงเป็นฝาแฝดสองคน ไซมอน เกรซ และ จาเร็ด เกรซ เขายังแสดงและพากย์เสียง ในภาพยนตร์เรื่อง อาร์เธอร์ ทูตจิ๋วเจาะขุมทรัพย์มหัศจรรย์ และพากย์เสียงในภาพยนตร์ อภินิหารเข็มทิศทองคำ เฟรดดีจะพากย์เสียงตัวละครหลักในภาพยนตร์แอนิเมชัน เรื่อง เจ้าหนูปรมาณู

**แหล่งข้อมูลอื่น**
 0383603
หมวดหมู่:นักแสดงอังกฤษ
หมวดหมู่:บุคคลจากลอนดอนโบโรคามเดิน
หมวดหมู่:บุคคลที่เกิดในปี พ.ศ. 2535
หมวดหมู่:นักแสดงชายชาวอังกฤษในศตวรรษที่ 20
หมวดหมู่:นักแสดงชายชาวอังกฤษในศตวรรษที่ 21
หมวดหมู่:บุคคลที่ยังมีชีวิตอยู่
วงศ์ปลาซักเกอร์

วงศ์ปลาซักเกอร์ (Sucker, Armored catfish) เป็นปลาที่มีวงศ์ใหญ่มากชนิดหนึ่งในอันดับปลาหนัง (Siluriformes) มีถิ่นกำเนิดในลุ่มแม่น้ำในทวีปอเมริกาใต้ มีรูปร่างโดยรวมคือ หัวโต ตาเล็ก มีจุดเด่นคือ ปากขนาดใหญ่ที่อยู่ด้านล่างที่สามารถเกาะหรือดูดกับวัสดุต่าง ๆ ในน้ำได้ มีลำตัวแข็งและหยาบกร้านดูเหมือนมีเกล็ด แต่ความเป็นจริงแล้ว นั่นคือ ผิวหนังที่พัฒนาจนแข็ง ครีบหลังและครีบหางมีขนาดใหญ่ มีหนวดสั้น บางชนิดไม่มีครีบไขมัน ที่มีครีบไขมันจะมีเงี่ยงแข็งหนึ่งอันอยู่หน้าครีบ มีลำไส้ยาว มีกระดูกสันหลัง 23-38 ข้อ หากินตามพื้นน้ำ โดยกินซากพืชซากสัตว์และสัตว์น้ำขนาดเล็กต่าง ๆ เป็นอาหาร ใช้ชื่อวงศ์ว่า Loricariidae (/ลอ-ริ-คา-ริ-ดี/)
ตัวผู้จะมีเงี่ยงแหลมยื่นออกมาเห็นได้ชัดบริเวณข้างส่วนหัวและครีบอก เรียกว่า odontodes ในขณะที่ตัวเมียท้องจะอูมกว่า
เป็นปลาที่รู้จักกันดีในฐานะที่เป็นปลาสวยงาม เช่น ปลาซักเกอร์ธรรมดา (Hypostomus plecostomus) ที่นิยมเลี้ยงเป็นปลาที่เก็บเศษอาหารที่ปลาอื่นกินเหลือ จนได้อีกชื่อนึงว่า "ปลาเทศบาล" และหลายชนิดก็มีสีสันและรูปร่างที่แปลกตา เช่น ปลาซักเกอร์พานากิ้วลาย (Panaque nigrolineatus), ปลาซักเกอร์บลูพานากิ้ว (Baryancistrus beggini), ปลาซักเกอร์ม้าลาย (Hypancistrus zebra) เป็นต้น ซึ่งผู้ที่นิยมเลี้ยงจะเลี้ยงเพื่อเป็นความสวยงาม
ในแวดวงการค้าปลาสวยงามแล้ว ปลาในวงศ์นี้ถูกตั้งชื่อเป็นรหัสต่าง ๆ เพื่อความสะดวกในการเรียกขาน ทั้งนี้เนื่องจากได้มีการค้นพบปลาในวงศ์นี้กว่า 700 ชนิด แต่หลายชนิดยังมิได้ทำการอนุกรมวิธาน  จึงมีการตั้งรหัสเรียกแทน โดยใช้ตัวอักษร L (ย่อมาจากชื่อวงศ์) นำหน้าหมายเลข เช่น L-46 เป็นต้น โดยเริ่มจากนิตยสารปลาสวยงามฉบับหนึ่งของเยอรมนีในปี ค.ศ. 1988
สำหรับปลาซักเกอร์ธรรมดาแล้ว เป็นปลาที่มีความอดทนมากในการที่อยู่ในสภาพแวดล้อมต่าง ๆ ได้ จึงสามารถทนกับสภาพแวดล้อมทางน้ำของประเทศไทยได้เป็นอย่างดี ปัจจุบันกรมประมงได้ประกาศให้เป็นปลาที่ต้องห้าม ทั้งนี้เนื่องจากปัญหาที่มันแพร่พันธุ์ในแหล่งน้ำธรรมชาติมากจนเกินไปจนกลายเป็นชนิดพันธุ์ต่างถิ่นที่คุกคามสัตว์น้ำพื้นเมือง
สำหรับชื่อสามัญในภาษาอังกฤษแล้ว ยังเรียกปลาในวงศ์นี้อีกว่า "เพลโก" (Pleco) หรือ "แอลจี อีตเตอร์" (Algae eater) เป็นต้น

**อ้างอิง**


**แหล่งข้อมูลอื่น**
หมวดหมู่:วงศ์ปลาซักเกอร์
หมวดหมู่:อันดับปลาหนัง
หมวดหมู่:ปลาทวีปอเมริกาใต้
หมวดหมู่:ปลาตู้
หมวดหมู่:ชนิดพันธุ์ต่างถิ่น
หมวดหมู่:สัตว์กินซาก
ปลาซักเกอร์ธรรมดา

ปลาซักเกอร์ธรรมดา หรือ ปลาเทศบาล (common sucker, common pleco; ชื่อวิทยาศาสตร์: Hypostomus plecostomus) เป็นปลาชนิดหนึ่งในวงศ์ปลาซักเกอร์ (Loricariidae) 
เป็นปลาตู้ชนิดหนึ่งที่รู้จักคุ้นเคยกันเป็นอย่างดี  มีส่วนหัวโต ตามีขนาดเล็ก ปากอยู่ด้านล่างมีขนาดใหญ่และมีกล้ามเนื้อแข็งแรงสามารถใช้ดูดเกาะติดเป็นสุญญากาศกับตู้กระจกหรือวัสดุต่าง ๆ ได้เป็นอย่างดี มีลำตัวสีดำหรือสีน้ำตาลเข้ม ลำตัวสากและหยาบกร้านมาก  หนังมีลักษณะแข็งจนดูเหมือนเกราะ  มีลวดลายสีเขียวตามครีบหลังและครีบหาง ตัวผู้มีเงี่ยงแหลมบริเวณครีบอกและข้างหัว
มีขนาดโตเต็มที่ประมาณ 2 ฟุต มีถิ่นกำเนิดในทวีปอเมริกากลางจนถึงอเมริกาใต้
ปลาซักเกอร์ธรรมดาถูกนำไปยังประเทศต่าง ๆ ที่มิใช่ถิ่นกำเนิดในฐานะเป็นปลาสวยงามที่ใช้ทำความสะอาดเศษอาหารหรือคราบตะไคร่ภายในตู้ ซึ่งในบางครั้งพฤติกรรมของปลาซักเกอร์ธรรมดา ถ้าหากอาหารไม่เพียงพอก็จะก้าวร้าวไล่ดูดเมือกของปลาอื่น  จนถึงแก่ความตายก็มี    และเนื่องจากเป็นปลาที่มีความสามารถปรับตัวให้เข้ากับสภาพแวดล้อมต่าง ๆ ได้เป็นอย่างดี แม้ในภาวะที่เป็นพิษ หรือแหล่งน้ำที่มีออกซิเจนละลายในน้ำต่ำกว่ามาตรฐานปกติที่ปลาทั่วไปจะอาศัยอยู่ได้ จึงทำให้กลายเป็นชนิดพันธุ์ต่างถิ่นที่ก่อให้เกิดปัญหาสิ่งแวดล้อมในหลายประเทศ ในแม่น้ำแซนแอนโทนีโอ ในรัฐเท็กซัส ของสหรัฐอเมริกา พบได้เพิ่มปริมาณขึ้นเป็นจำนวนมากจนไปกินและทำลายไข่ของปลาเซนทรัลสโตนโรลเลอร์ (Campostoma anomalum)  ซึ่งเป็นปลาพื้นเมือง  ในส่วนประเทศไทย ขณะนี้กรมประมงได้มีประกาศให้กลายเป็นปลาต้องห้ามสำหรับเลี้ยงและจำหน่ายแล้ว  โดยรณรงค์ให้นำไปปรุงเป็นอาหารแทนถ้าหากเจอ แต่ในปัจจุบันได้มีผู้นำไปหลอกขายเป็นปลาปล่อย โดยเรียกว่า "ปลาราหู"
สำหรับชื่ออื่น ๆ ที่เรียกกันในภาษาไทย เช่น "ปลากดเกราะ", "ปลากดควาย" หรือ "ปลาดูด" เป็นต้น

**อ้างอิง**
  รณรงค์ปรุงรสปลากดเกราะ ลดระบาดในระบบนิเวศfix-attempted=yes 

**แหล่งข้อมูลอื่น**
  รูปและข้อมูลปลาซักเกอร์ธรรมดา  date=2009-01-03 
หมวดหมู่:วงศ์ปลาซักเกอร์
หมวดหมู่:ปลาตู้
หมวดหมู่:ปลาทวีปอเมริกาใต้
หมวดหมู่:ชนิดพันธุ์ต่างถิ่น
บอนด์ (วงดนตรี)

บอนด์ (bond ) เป็นวงดนตรีสตริงควอร์เท็ท (เครื่องสายสี่ชิ้น) ประกอบด้วยไวโอลิน วิโอลา และเชลโล ที่เน้นการนำดนตรีคลาสสิกมาบรรเลงในแบบครอสโอเวอร์  ให้ฟังง่ายและเข้าถึงผู้ฟังทั่วไป ได้รับการบันทึกว่าเป็นวงสตริงควอร์เท็ทที่มียอดขายมากที่สุดในโลก ถึง 4 ล้านแผ่น 
วงบอนด์เกิดขึ้นจากความคิดของโปรดิวเซอร์ชาวอังกฤษสองคน คือ ไมค์ แบตต์ และ เมล บุช ที่จะตั้งวงดนตรีที่ประกอบด้วย "สาวสวยที่มีพรสวรรค์ทางดนตรี" จากการประกวดและสรรหา ก็ได้นักดนตรีสี่คนมารวมเป็นวง ประกอบด้วย- เฮย์ลี เอคเคอร์ จากเพิร์ท ออสเตรเลีย (เกิด พ.ศ. 2518) เล่นตำแหน่งไวโอลินตัวที่ 1- อีออส ชาเตอร์ จากคาร์ดิฟฟ์ เวลส์ (เกิด พ.ศ. 2519) เล่นตำแหน่งไวโอลินตัวที่ 2- ทันยา เดวิส จากซิดนีย์ ออสเตรเลีย (เกิด พ.ศ. 2518) เล่นตำแหน่งวิโอลา- เกย์-ยี เวสเตอร์ฮอฟฟ์ ลูกครึ่งจีน-อังกฤษ (เกิด พ.ศ. 2516) จากฮัลล์ อีสต์ไรดิงแห่งยอร์ค ภาคยอร์คเชอร์และแม่น้ำฮ้มเบอร์ของอังกฤษ  เล่นตำแหน่งเชลโล

**ผลงาน**

**อัลบั้ม**
 2000 - Born- 2002 - Shine- 2004 - Classified- 2011 - Play

**คอมไพเลชัน**
 2003 - Remixed- 2005 - Explosive: The Best of Bond

**ดนตรีประกอบภาพยนตร์**
 xXx: State of the Union (2005)- Johnny English (2003)

**เชิงอรรถ**

**อ้างอิง**

**แหล่งข้อมูลอื่น**
  Bond's official site-  Bond's official Japanese site date=2005-08-29 - Bond
หมวดหมู่:กลุ่มดนตรีสัญชาติออสเตรเลีย
หมวดหมู่:กลุ่มดนตรีสัญชาติอังกฤษ
หมวดหมู่:ดนตรีคลาสสิก
หมวดหมู่:เกิร์ลแบนด์
สหภาพฝรั่งเศส

สหภาพฝรั่งเศส (Union française) เป็นกลุ่มประเทศอธิปไตยก่อตั้งโดยสาธารณรัฐฝรั่งเศสที่สี่ เพื่อแทนที่ระบอบอาณานิคมของจักรวรรดิอาณานิคมฝรั่งเศสที่มีอยู่เดิม หรือที่รู้จักกันในชื่อ "จักรวรรดิฝรั่งเศส" (Empire français) ถือเป็นจุดสิ้นสุดอย่างเป็นทางการของสถานะ "ชนพื้นเมือง" (lang|fr|indigène) ภายใต้ชาวฝรั่งเศสในพื้นที่อาณานิคม

**องค์ประกอบ**
สหภาพฝรั่งเศสประกอบไปด้วย 5 องค์ประกอบสำคัญดังนี้:
# ประเทศฝรั่งเศสแผ่นดินใหญ่ รวมทั้งเฟรนช์แอลจีเรีย
# อาณานิคม 'เก่า' ซึ่งส่วนใหญ่จะเป็นพื้นที่อินเดียตะวันตกของฝรั่งเศสในแถบแคริบเบียน ซึ่งต่อมาจะกลายเป็นจังหวัดโพ้นทะเล ในปี ค.ศ. 1946: กัวเดอลุป, เฟรนช์เกียนา, มาร์ตีนิก, และเรอูว์นียง
# อาณานิคม 'ใหม่' ซึ่งต่อมาเปลี่ยนชื่อเป็นดินแดนโพ้นทะเล: โกตดิวัวร์, ดาโฮมี, กินี, มอริเตเนีย, ไนเจอร์, เซเนกัล, เฟรนช์ซูดาน, อัปเปอร์วอลตา, คองโก, กาบอง, อุบังกุย-ชารี, ชาด, คอโมโรส, เฟรนช์อินเดีย, มาดากัสการ์, นิวแคลิโดเนีย, เฟรนช์พอลินีเซีย, แซ็งปีแยร์และมีเกอลง, เฟรนช์โซมาลีแลนด์
# รัฐที่เกี่ยวข้อง: รัฐในอารักขาแห่งอินโดจีนฝรั่งเศส มีการคาดการณ์ว่ารัฐในอารักขาอื่น ๆ จะเข้ามาเป็นส่วนหนึ่งของสหภาพฝรั่งเศส แต่ผู้ปกครองแห่งเฟรนช์โมร็อกโกและเฟรนช์ตูนิเซียปฏิเสธที่จะเป็นสมาชิกและไม่เคยเข้าร่วมเลย
# ดินแดนในภาวะทรัสตีของสหประชาชาติ อาทิ เฟรนช์แคเมอรูนและเฟรนช์โตโกแลนด์ เป็นต้น

**ประวัติ**
ก่อนการก่อตั้ง สหภาพฝรั่งเศส ฝรั่งเศสมีอาณาจักรอาณานิคมขนาดใหญ่ซึ่งครอบคลุมดินแดนในแอฟริกา เอเชีย และมหาสมุทรแปซิฟิก อย่างไรก็ตาม หลังสงครามโลกครั้งที่สอง ความต้องการเสรีภาพและอิสรภาพในหมู่ประชากรของอาณานิคมฝรั่งเศสเริ่มมีมากขึ้น อาณานิคมหลายแห่งเริ่มต่อสู้เพื่อเรียกร้องเอกราชและสิทธิในการปกครองตนเอง ส่งผลให้ฝรั่งเศสต้องหาวิธีที่จะรักษาความสัมพันธ์กับอาณานิคมของตนไว้ ในขณะที่ยังคงรักษาอิทธิพลและความร่วมมือกับดินแดนเหล่านั้น ทำให้สหภาพถูกบัญญัติในรัฐธรรมนูญสาธารณรัฐฝรั่งเศสที่4 มีผลบังคับใช้วันที่ 27 ตุลาคม 1946  
สหภาพฝรั่งเศส ก่อตั้งขึ้นเพื่อรวมอาณานิคมและดินแดนโพ้นทะเลเข้ากับฝรั่งเศสในรูปแบบของความร่วมมือและความเป็นอันหนึ่งอันเดียวกัน แทนที่จะปกครองด้วยอำนาจเด็ดขาดเหมือนในอดีต อย่างไรก็ตาม โครงสร้างนี้กลับไม่ได้รับการตอบสนองอย่างที่คาดหวัง:
1. ปัญหาความไม่เท่าเทียม: ฝรั่งเศสยังคงมีอำนาจเหนือดินแดนโพ้นทะเลและอาณานิคมอย่างเข้มงวด ทำให้เกิดความไม่พอใจในหมู่ประชากรของอาณานิคมที่รู้สึกว่าไม่ได้รับสิทธิและเสรีภาพอย่างเท่าเทียมกับประชากรในฝรั่งเศสการ
2. ต่อสู้เพื่อเอกราช: หลายอาณานิคมเริ่มต้นการต่อสู้เพื่ออิสรภาพ เช่น การปฏิวัติในเวียดนามและสงครามอิสรภาพในแอลจีเรีย ซึ่งกลายเป็นปัจจัยที่ทำให้ สหภาพฝรั่งเศส ล่มสลายอย่างรวดเร็วผลกระทบจาก
สหภาพฝรั่งเศส สิ้นสุดลงอย่างเป็นทางการในปี 1958 เมื่อมีการประกาศใช้รัฐธรรมนูญของสาธารณรัฐฝรั่งเศสครั้งที่5 และเปลี่ยนโครงสร้างการปกครองของฝรั่งเศสในอาณานิคมไปสู่รูปแบบของการให้เอกราชหรือความเป็นอิสระในระดับที่สูงขึ้นแก่ดินแดนโพ้นทะเล

**ประเทศที่ถอนตัว**
 กัมพูชาถอนตัวในวันที่ 25 กันยายน ค.ศ. 1955- เวียดนามใต้ถอนตัวเมื่อวันที่ 9 ธันวาคม ค.ศ. 1955
*ลาวถอนตัวเมื่อวันที่ 11 พฤษภาคม ค.ศ. 1957 

**อ้างอิง**

หมวดหมู่:แอฟริกาตะวันตกของฝรั่งเศส
หมวดหมู่:อินโดจีนของฝรั่งเศส
หมวดหมู่:สิ้นสุดในปี พ.ศ. 2501
หมวดหมู่:รัฐสิ้นสภาพในประเทศฝรั่งเศส
หมวดหมู่:จักรวรรดิอาณานิคมฝรั่งเศส
หมวดหมู่:ประวัติศาสตร์ฝรั่งเศส
หมวดหมู่:ประเทศฝรั่งเศสโพ้นทะเล
วัดนาค (จังหวัดเพชรบุรี)

วัดนาค  ตั้งอยู่ในตำบลช่องสะแก อำเภอเมืองเพชรบุรี จังหวัดเพชรบุรี ซึ่งตั้งอยู่ประชิดรางรถไฟสายใต้ ปัจจุบันมี พระมหาคำรณ รตนนาโถ เป็นเจ้าอาวาส
วัดนาคเป็นวัดเก่าแก่แห่งหนึ่งของจังหวัดเพชรบุรี ตั้งวัดเมื่อ พ.ศ. 2484 ได้รับพระราชทานวิสุงคามสีมาเมื่อวันที่ 9 มกราคม พ.ศ. 2547 ปรากฏหลักฐานว่าใบเสมาของพระอุโบสถหลังเก่าเป็นศิลปะอู่ทอง ทำด้วยหินทรายแดง ยอดเสมาเป็นรูปดอกจันทร์ กลางฐานเสมา จำหลักเป็นลายดอกไม้กลีบซ้อนเป็นชั้น ๆ สันนิษฐานว่าน่า คาดว่าวัดที่มีมาตั้งแต่สมัยอยุธยาแล้ว 
อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2538 ศาลาการเปรียญ สร้างเมื่อ พ.ศ. 2521 เป็นอาคารครึ่งตึกครึ่งไม้ทรงไทย 2 ชั้น หอสวดมนต์ สร้างเมื่อ พ.ศ. 2535 เป็นอาคารแฝดเรือนไทย กุฏิสงฆ์ จำนวน 5 หลัง เป็นอาคารไม้ ศาลาเอนกประสงค์ สร้างเมื่อ พ.ศ. 2523 เป็นอาคารไม้ชั้นเดียว และหอระฆัง

**อ้างอิง**
นาค
หมวดหมู่:โบราณสถานในจังหวัดเพชรบุรี
บอนด์

บอนด์ (Bond) สามารถหมายถึง- พันธบัตร- พันธะเคมี

**บันเทิง**
 เจมส์ บอนด์- บอนด์ (วงดนตรี)
หมวดหมู่:หน้าแก้ความกำกวมชื่อสถานที่
หมวดหมู่:นามสกุล
หมวดหมู่:นามสกุลอังกฤษ
วัดทองนพคุณ

วัดทองนพคุณ อาจหมายถึง- วัดทองนพคุณ (กรุงเทพมหานคร) ณ แขวงคลองสาน เขตคลองสาน กรุงเทพมหานคร- วัดทองนพคุณ (จังหวัดกาญจนบุรี) จังหวัดกาญจนบุรี- วัดทองนพคุณ (จังหวัดฉะเชิงเทรา) จังหวัดฉะเชิงเทรา- วัดทองนพคุณ (จังหวัดชัยนาท) จังหวัดชัยนาท- วัดทองนพคุณ (จังหวัดเพชรบุรี)  ณ ตำบลบางจาก อำเภอเมือง จังหวัดเพชรบุรี- วัดทองนพคุณ (อำเภอพยัคฆภูมิพิสัย) อำเภอพยัคฆภูมิพิสัย จังหวัดมหาสารคาม- วัดทองนพคุณ (อำเภอแกดำ) (หมากค่า) อำเภอแกดำ จังหวัดมหาสารคาม- วัดทองนพคุณ (จังหวัดอุบลราชธานี) ณ ตำบลในเมือง อำเภอเมือง จังหวัดอุบลราชธานี
เลห์ตัน มีสเตอร์

เลห์ตัน มาริซซา แคลร์ มีสเตอร์ (Leighton Marissa Claire Meester) (เกิด 9 เมษายน ค.ศ. 1986) เป็นนักแสดงชาวอเมริกัน, นักร้องและนางแบบ เป็นที่รู้จักจากการรับบทเป็น แบลร์ วอลดอร์ฟ ในละครชุดทางโทรทัศน์เรื่องแสบใสไฮโซ (Gossip Girl) เลห์ตันมีผลงานครั้งแรกเมื่อมีอายุ 13 ปี กับเรื่อง Law & Order ในปี ค.ศ. 1999 

**ประวัติ**
คอนนี และดัก มารดาและบิดาของเลห์ตัน ถูกดำเนินคดีในข้อหาขนยาเสพติดเข้าสหรัฐอเมริกา คอนนีตั้งครรภ์ในระหว่างที่ถูกประกันตัว และให้กำเนิดเลห์ตันในระหว่างที่ถูกจำคุกที่เรือนจำเท็กซัสสเตท ก่อนที่ทั้งเลห์ตันและมารดาจะถูกส่งไปโรงพยาบาล คอนนีได้รับอนุญาตให้อยู่กับเลห์ตันในสถานพักฟื้นเป็นเวลา 3 เดือน ก่อนที่เลห์ตันจะถูกส่งไปให้ญาติเป็นผู้ดูแล โดยคอนนีที่ได้รับอิสรภาพหลังจากถูกจำคุกอยู่นานกว่า 16 เดือนจากโทษ 10 ปีก็ออกมาเลี้ยงดูเลห์ตันด้วยตน เลย์ตันนั้นเคยกล่าวว่า คอนนี มารดาของนั้น เปรียบเสมือน"เพื่อนสนิท"ของเธอ โดยปัจจุบัน คอนนีมีอาชีพเป็นนักเขียนบท 

**อาชีพ**

**การแสดง**
เลห์ตันสนใจงานแสดงเป็นครั้งเมื่อได้เป็นส่วนหนึ่งของละครในท้องถิ่นเรื่อง "พ่อมดแห่งออซ" จนกระทั่งเมื่ออายุ 11 ปี ครอบครัวของเธอได้ย้ายไปยังนครนิวยอร์ก และที่นั่น เลห์ตันได้เซ็นสัญญากับวิลเฮมิน่า เอเจนซี
เลห์ตันมีผลงานหลายอย่างตามมา หนึ่งในนั้นคือการได้ร่วมงานกับโซเฟีย คอปโปลา ในการถ่ายแบบให้กับราลฟ์ ลอเรน หรือแม้กระทั่งบทเล็กๆในละครทางโทรทัศน์เรื่อง Surface, Entourage, CSI: Miami, 8 Simple Rules, 24,7th Heaven, และ House เป็นต้น จนกระทั่งได้แสดงภาพยนตร์เป็นครั้งแรกในเรื่อง Drive-Thru ซึ่งในเรื่องนี้ เธอยังได้ร่วมงานกับ เพนน์ แบดจ์ลีย์ ซึ่งต่อมาได้ร่วมงานกันอีกครั้งในแสบใสไฮโซด้วย เลห์ตันยังได้ร้องเพลงประกอบภาพยนตร์ไว้ในซาวด์แทร็กของหนังเรื่องนี้อีกด้วย
ในเดือนกุมภาพันธ์ ค.ศ. 2007 เลห์ตันได้รับบทนำในละครชุดดรามาสำหรับวัยรุ่นที่สร้างมาจากนิยายขายดีในชื่อเดียว เรื่อง แสบใสไฮโซ  โดยเธอรับบทเป็น แบลร์ วอลดอร์ฟ ราชินีประจำโรงเรียนมัธยมผู้สุดแสนจะเอาแต่ใจตัวเอง จากบทบาทนี้ทำไห้เลห์ตันได้รับความสนใจ และเธอยังผลงานภาพยนตร์เรื่อง เดอะ รูมเมท ที่กำลังจะออกฉายในปีนี้ด้วย

**ดนตรี**
เดือนเมษายน 2009 มีสเตอร์เซ็นสัญญากับค่ายเพลงยูนิเวอร์แซลรีพับบลิก โดยอัลบั้มจะมีแนวเพลงกลิ่นอายอีเลกโทรป็อป และมีโปรดิวเซอร์หลายคนมาร่วมงานอย่าง เรดวัน, เจ.อาร์ โรเทม และคารา ดิโอเกาดี มีซิงเกิลแรกเดี่ยวของเธอเองคือ "Somebody To Love" ที่มีนักร้องอาร์แอนด์บีมาร่วมร้อง คือ โรบิน ธิก เปิดตามคลื่นวิทยุเมื่อวันที่ 13 ตุลาคม และมีให้ดาวน์โหลเมื่อวันที่ 14 ตุลาคม ค.ศ. 2009 โดยอัลบั้มออกในช่วงต้นปี 2010 ชื่อชุด Love Is a Drug
มีสเตอร์ได้ร่วมร้องเพลงกับวงโคบราสตาร์ชิป ในเพลง "กูดเกิร์ลส์โกแบด" ที่ติดอันดับบนบิลบอร์ดฮอต 100 สูงสุดอันดับ 7

**ชีวิตส่วนตัว**
ด้านชีวิตส่วนตัว เลห์ตันกำลังคบหาอยู่เซบาสเตียน สแตน ผู้ซึ่งเคยรับเชิญแสดงใน แสบใสไฮโซ โดยเขารับบทเป็น คาร์เตอร์ ไบเซน แต่ทั้งคู่เลิกกันในปี 2010 แต่ยังคงเป็นเพื่อนชนิท และในปี 2014 เลห์ตันได้แต่งงานกับนักแสดงชื่อว่า อดัม โบรดี หลังจากพบในกองถ่ายหนัง The Oranges อาร์โล เดย์ คริสตินา โบรดี (Arlo Day Christina Brody) ลูกสาวของเธอเกิดเมื่อวันที่ 4 สิงหาคม ค.ศ. 2015 ในเดือนกันยายน ค.ศ. 2020 มีสเตอร์ได้คลอดลูกชายคนที่ 2 ของเธอ

**ผลงานการแสดง**

**ภาพยนตร์**

**โทรทัศน์**

**แหล่งข้อมูลอื่น**
 เลห์ตัน มีสเตอร์

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากฟอร์ตเวิร์ท
เอซิดแจ๊ส

เอซิดแจ๊ส (acid jazz) หรือในอเมริการู้จักอีกชื่อว่า กรูฟแจ๊ส เป็นแนวเพลงที่รวมองค์ประกอบของเพลงแจ๊ส, ฟังก์ และฮิปฮอป ด้วยกัน โดยเฉพาะอย่างยิ่งการใช้จังหวะซ้ำไปซ้ำมา พัฒนาในสหราชอาณาจักรในทศวรรษ 1980 และ 1990  สามารถเห็นได้จากแนวทงของดนตรีของแจ๊สฟังก์ บนดนตรีอีเลกโทรนิก/ป็อป: นักดนตรีแจ๊สฟังก์อย่างเช่น รอย เอเยอร์สและโดนัลด์ เบิร์ด มักได้รับเครดิตว่าเป็นแถวหน้าแห่งวงการเอซิดแจ๊ส เอซิดแจ๊สยังได้รับอิทธิพลบางส่วนจากดนตรีโซล, ดนตรีเฮาส์ และดิสโก้

**อ้างอิง**
หมวดหมู่:ดนตรีแจ๊ส
แม่แบบ:เหตุการณ์ปัจจุบัน/2552 มีนาคม 30

* จีนอนุญาตให้นักท่องเที่ยวเดินทางเข้าทิเบตได้อีกครั้ง โดยเริ่มตั้งแต่วันที่ 5 เมษายนนี้  (ซินหัว)  (บางกอก โพสต์)
}
รัฐออนแทรีโอ

ไฟล์:Niagara Falls- Horseshoe Falls (1).jpg|270px|thumb|น้ำตกไนแอการา- รัฐออนแทรีโอ
รัฐออนแทรีโอ (Ontario) เป็นรัฐ ตอนกลางของประเทศแคนาดา มีขนาดใหญ่ที่สุดเมื่อเทียบจากจำนวนประชากร และใหญ่เป็นอันดับ 2 รองจากรัฐเกแบ็ก เมื่อเทียบจากพื้นที่ ออนแทรีโอมีเขตติดต่อกับรัฐแมนิโทบาทางตะวันตก และรัฐเกแบ็กทางตะวันออก และสหรัฐอเมริกา (ทางตะวันตกและทางตะวันออก) ของรัฐมินนิโซตา, รัฐมิชิแกน, รัฐโอไฮโอ, รัฐเพนซิลเวเนีย (ฝั่งตรงข้ามของทะเลสาบอิรี) และรัฐนิวยอร์กทางตอนใต้และตะวันออก พรมแดนระหว่างรัฐออนแทรีโอและสหรัฐอเมริกาส่วนใหญ่จะเป็นเขตแดนทางธรรมชาติ เริ่มจาก Lake of the Woods และต่อเนื่องกับเกรตเลกส์ ทั้ง 4:  สุพีเรีย, ฮูรอน (รวมถึงอ่าวจอร์เจียน), อิรี และ ออนแทรีโอ จากนั้นก็แม่น้ำเซนต์ลอว์เรนซ์ ใกล้กับคอร์นวอลล์ รัฐออนแทรีโอถือเป็นรัฐเดียวที่ติดต่อกับเกรตเลกส์
เมืองหลวงของรัฐออนแทรีโอคือ เมืองโทรอนโต เป็นเมืองที่มีพลเมืองหนาแน่นที่สุดในแคนาดา และเป็นเขตเมืองใหญ่ เมืองออตตาวาซึ่งเป็นเมืองหลวงของประเทศแคนาดา ก็ตั้งอยู่ในรัฐออนแทรีโอนี้ และจากการสำรวจจำนวนประชากรในปี 2006 พบว่ามีประชากร 12,960,282 ครัวเรือน ในรัฐออนแทรีโอ ซึ่งนับเป็น 38.5% ของพลเมืองทั้งหมด

**อ้างอิง**

**แหล่งข้อมูลอื่น**
ออนแทรีโอ
ออนแทรีโอ
อะโพคาลิปติกา

อะโพคาลิปติกา (Apocalyptica) เป็นวงดนตรีร็อกจากฟินแลนด์ที่ประกอบด้วยเชลโลจำนวน 4 ตัว เล่นดนตรีแนวผสมผสานระหว่างดนตรีคลาสสิก กับร็อก เฮฟวีเมทัล แทรช และซิมโฟนิก มีจุดเด่นที่การนำเพลงเฮฟวีเมทัลที่มีชื่อเสียงมาเรียบเรียงใหม่ ผลงานของศิลปินที่ถูกนำมาคัฟเวอร์ เช่น เมทัลลิกา เฟธโนมอร์ เซพัลทูรา แพนเทอรา รัมสไตน์ สเลเยอร์ เดวิด โบวี
อะโพคาติปติกา ก่อตั้งในปี พ.ศ. 2536  โดยนักเชลโลสี่คนที่จบจากสถาบันดนตรีซิเบลิอุส เฮลซิงกิ ประเทศฟินแลนด์ ประกอบด้วย Eicca Toppinen, Paavo Lötjönen, Max Lilja และ Antero Manninen และออกอัลบั้มแรกในปี พ.ศ. 2539 ชื่อ Plays Metallica by Four Cellos นำเพลงของเมทัลลิกามาเรียบเรียงใหม่ และอัลบัมที่สอง พ.ศ. 2541 ชื่อ Inquisition Symphony ประกอบด้วยเพลงของเมทัลลิกา เฟธโนมอร์ เซพัลทูรา แพนเทอรา และเพลงใหม่ที่แต่งโดย Eicca Toppinen
สมาชิกในวงมีการเปลี่ยนแปลง เมื่อ Antero Manninen ออกจากวงในปี พ.ศ. 2542 และได้ Perttu Kivilaakso มาร่วมวงแทน ต่อมา Max Lilja ออกจากวงไปในปี พ.ศ. 2545 คงเหลือเชลโลในวงเพียง 3 คน (แต่ Antero Manninen อดีตสมาชิก ยังได้รับเชิญให้ร่วมแสดงคอนเสิร์ตเป็นครั้งคราว)
ในปี พ.ศ. 2546 Mikko Sirén มาร่วมวงในตำแหน่งมือกลอง และได้ประกาศชื่อเป็นสมาชิกวงอย่างเป็นทางการในปี พ.ศ. 2548
ถึงปัจจุบัน อะโพคาลิปติกา ขายผลงานได้มากกว่า 3 ล้านแผ่น 

**ผลงาน**
 1996: Plays Metallica by Four Cellos- 1996: Apocalyptica (ซิงเกิล วางจำหน่ายช่วงคริสต์มาส)- 1998: Inquisition Symphony- 2000: Cult- 2002: Best of Apocalyptica (เฉพาะประเทศญี่ปุ่น)- 2003: Reflections- 2005: Apocalyptica- 2006: Amplified // A Decade of Reinventing the Cello- 2007: Worlds Collide- 2010: 7th Symphony- 2015: Shadowmaker- 2020: Cell-0- 2024: Plays Metallica Vol. 2

**อ้างอิง**

**แหล่งข้อมูลอื่น**
  Apocalyptica - official website- Apocalyptica-  Apocalyptica Channel อย่างเป็นทางการ ที่ยูทูบ
หมวดหมู่:กลุ่มดนตรีสัญชาติฟินแลนด์
หมวดหมู่:กลุ่มดนตรีที่ก่อตั้งในปี พ.ศ. 2536
แม่แบบ:ใช้ปีพศ/doc

== ข้อบ่งใช้**
แม่แบบนี้ใช้สำหรับติดไว้ในหน้าบทความที่มีการอ้างอิงถึง พ.ศ. (หรือ พุทธทศวรรษ, พุทธศตวรรษ) ซึ่งเป็นสาระสำคัญของเนื้อหา
ข้อควรระวังเกี่ยวกับบทความที่ใช้แม่แบบนี้คือเรื่องการเทียบปี โดย- ปีก่อน พ.ศ. 2484 
** ในเดือนมกราคม - มีนาคม ให้บวกจาก ค.ศ. ด้วย 542
** นอกนั้น ให้บวกจาก ค.ศ. ด้วย 543- ตั้งแต่ พ.ศ. 2484 
** ให้บวกจาก ค.ศ. ด้วย 543

**วิธีใช้**
ใส่โค้ดไว้ในหน้าบทความดังนี้

หรือ

พารามิเตอร์ที่หนึ่ง สำหรับระบุความกว้างของกล่องนี้ จำเป็นต้องกำกับหน่วยด้วย (เช่น 300px)
ถ้าหากไม่ใส่ความกว้าง

จะกำหนดความกว้างปริยายให้เท่ากับ 238px

**แม่แบบที่คู่กัน**
 แม่แบบ:ใช้ปีคศ
ปลาหางนกยูง

ปลาหางนกยูง (Poecilia reticulata) เป็นปลาน้ำจืดขนาดเล็กชนิดหนึ่ง ในวงศ์ปลาสอด (Poeciliidae) 

**ลักษณะและความเป็นมา**
ปลาหางนกยูงเป็นปลาน้ำจืดที่มีขนาดเล็กมาก มีความยาวไม่เกิน abbr=on มีจุดเด่นคือครีบหางที่มีขนาดใหญ่ ตัวผู้และตัวเมียมีความแตกต่างกันจนเห็นได้ชัด กล่าวคือ ตัวผู้มีขนาดลำตัวที่เล็กกว่ามาก แต่มีสีสันและครีบที่สวยงามกว่า ขณะที่ตัวเมียตัวใหญ่กว่า ท้องอูม สีสันและครีบเครื่องเล็กกว่า และยังมีปลาหางนกยูงที่มี 2 เพศในตัวเดียวกัน ทำให้สามารถสืบพันธุ์แบบไม่อาศัยเพศได้ 
ขนาดของปลาหางนกยูงจะแตกต่างกันตามเพศ ยาว in ในขณะที่ตัวเมียจะยาว in. 
มีการกระจายพันธุ์บริเวณทวีปอเมริกากลางจนถึงอเมริกาใต้ อาศัยอยู่ในแหล่งน้ำจืดจนถึงน้ำกร่อยที่มีกระแสน้ำไหลเอื่อย ๆ เป็นปลาอาศัยอยู่รวมเป็นฝูง หากินบริเวณผิวน้ำ โดยกินทั้งพืชและสัตว์น้ำรวมถึงแมลงหรือตัวอ่อนแมลงขนาดเล็กด้วย
ปลาหางนกยูงเป็นปลาที่เป็นที่รู้จักกันดีในฐานะที่เป็นปลาสวยงาม ในประเทศไทยได้มีการนำเข้ามาตั้งแต่สมัยรัชกาลที่ 5 โดยนิยมเลี้ยงกันในอ่างบัว เพราะเป็นปลาที่เลี้ยงง่ายมาก มีสีสันสวยงาม สามารถเลี้ยงรวมกันเป็นฝูงได้โดยเริ่มต้นจากตัวเดียว แต่อาจมีปัญหาในการมองเห็นและเลี้ยงดู ทำให้ผู้คนไม่นิยมซื้อมาตัวเดียว  จากการเป็นปลาผิวน้ำและเป็นปลาขนาดเล็ก ทำให้การเลี้ยงปลาหางนกยูงในอ่างบัว ไม่จำเป็นต้องใช้เครื่องให้ออกซิเจนเหมือนปลาชนิดอื่น ๆ  อีกทั้งการแพร่ขยายพันธุ์ก็กระทำได้ง่ายมาก เนื่องจากเป็นปลาที่ปฏิสนธิภายในตัว และออกลูกเป็นตัว โดยปลาตัวเมียเมื่อได้รับการผสมแล้วจะสามารถให้ลูกไปได้ราว 2-3 ครอก ซึ่งการขยายพันธุ์ก็เพียงแค่จับปลาตัวผู้และตัวเมียมาเลี้ยงไว้รวมกันก็สามารถให้ลูกได้แล้ว โดยปลาที่มีความพร้อมที่จะขยายพันธุ์จะมีอายุตั้งแต่ 3 เดือนขึ้นไป
ปัจจุบัน ปลาหางนกยูงได้ถูกพัฒนาสายพันธุ์ให้มีสีสันและลวดลายรวมทั้งขนาดลำตัวให้แตกต่าง สวยงามไปจากพันธุ์ดั้งเดิมในธรรมชาติเยอะมาก มีหลายสายพันธุ์ เช่น "ทักซิโด้", "กร๊าซ", "คอบร้า", "โมเสก" , "หางดาบ", "นีออน,"หูช้าง"เป็นต้น
จากความเป็นปลาที่เลี้ยงง่ายขยายพันธุ์ง่าย ทำให้กระทรวงสาธารณสุขได้รณรงค์ให้คนไทยเลี้ยงปลาหางนกยูงไว้ในภาชนะที่ใส่น้ำในบ้านเพื่อกินลูกน้ำและยุงเพื่อเป็นการป้องกันโรคต่าง ๆ ที่เกิดจากยุง  และในปัจจุบัน ปลาหางนกยูงได้กลายเป็นชนิดพันธุ์ต่างถิ่นชนิดหนึ่งในประเทศไทยไปแล้ว มีการพบในแหล่งน้ำธรรมชาติทั่วไปปะปนกับปลาขนาดเล็กพื้นเมืองทั้งหลาย ซึ่งปลาหางนกยูงส่วนใหญ่ในธรรมชาติที่พบนั้น จะมีลำตัวใส ไม่มีลวดลายทั้งนี้เนื่องจากเป็นผลจากการผสมภายในสายเลือดเดียวกัน
นอกจากนี้แล้ว ในทางวิชาการ จากการทดลองของนักวิจัยจากมหาวิทยาลัยเอ็กซิเตอร์ ประเทศอังกฤษ ที่ได้ออกแบบสถานการณ์กระตุ้นระดับความเครียดของปลาหางนกยูงจากธรรมชาติในตรินิแดดและโตเบโก เพื่อสังเกตพฤติกรรมของปลาแต่ละตัว พบว่า ปลาหางนกยูงมีพฤติกรรมที่หลากหลายในการรับมือกับความเครียด เช่น บางตัวพยายามจะที่จะหลบหนีออกมา, บางตัวก็สังเกตอย่างระมัดระวัง สรุปได้ว่า การเปลี่ยนแปลงพฤติกรรมของปลาหางนกยูงขึ้นอยู่กับสถานการณ์ เช่น ทุกตัวจะเคร่งเครียดขึ้นในสถานการณ์ที่เครียดมากขึ้น

**รูปภาพ**

**ดูเพิ่ม**
 ปลากินยุง
*ปลาเอนด์เลอร์

**อ้างอิง**
  การเพาะเลี้ยงปลาหางนกยูง date=2009-02-20 -  กรมประมงยื่นมือ สกัดไข้เลือดออกแจกพันธุ์ปลากินยุง ป้องกันเชื้อระบาด  date=2016-03-04 - หน้า 7 วิทยาการ-เกษตร, ลักษณะเฉพาะตัวที่ซ่อนลึกของปลาหางนกยูง. "โลกโศภิณ". ไทยรัฐปีที่ 68 ฉบับที่ 21807: วันพฤหัสบดีที่ 5 ตุลาคม พ.ศ. 2560 ขึ้น 12 ค่ำ เดือน 11 ปีระกา

**แหล่งข้อมูลอื่น**
  รูปและข้อมูลปลาหางนกยูงfix-attempted=yes 
หมวดหมู่:ปลาตู้
หมวดหมู่:ชนิดพันธุ์ต่างถิ่น
หมวดหมู่:ปลาทวีปอเมริกาใต้
หมวดหมู่:สกุลปลาสอด
จิ๋นซีฮ่องเต้ (ภาพยนตร์จีนชุด)

จิ๋นซีฮ่องเต้ (The Rise of the Great Wall - Emperor Qin Shi Huang, 秦始皇, พินอิน: Chun chi wong) เป็นภาพยนตร์จีนชุดที่กล่าวถึงพระราชประวัติของจิ๋นซีฮ่องเต้ จักรพรรดิองค์แรกของจีนตั้งแต่ทรงพระเยาว์ จนได้มาอยู่ในราชสำนักฉิน ผ่านเรื่องราวมากมายจนได้เป็นฉินอ๋อง รวมถึงแผนการรวบรวมแผ่นดิน และสิ่งที่สำคัญที่สุดคือการสร้างกำแพงเมืองจีน และกล่าวถึงช่วงบั้นปลายพระชนม์ชีพ  สื่อสิงค์โปร์คัดเลือกละครชุดนี้ให้เป็นยี่สิบอันดับแรกของละครยอดนิยมแห่งศตวรรษ 20 ในสิงค์โปร์
。
ภาพยนตร์จีนชุดนี้ มีการสร้างและฉายในปี ค.ศ. 1986 โดย ATV จากฮ่องกง จำนวน 63 ตอน นำแสดงโดย หลิวหย่ง เป็น ฉินอ๋อง, หลิว สงเหยิน เป็น จิงเคอ และหมีเซียะ เป็น เมิ่งเจีย
สำหรับในประเทศไทยได้นำเข้ามาฉายในเวลา 22.00 น. ทางช่อง 7 ในปีเดียวกัน ทุกคืนวันธรรมดา และนำมาฉายอีกครั้งในเวลาเดียวกันทางสถานีโทรทัศน์ TPBS ในกลางปี พ.ศ. 2551

**ออกอากาศชนละครของทีวีบี**
ละครฟอร์มใหญ่ของเอทีวีเรื่องนี้ได้ออกอากาศในวันที่ 3 มีนาคม พ.ศ. 2529 (1986) เวลา 21.30-22.30 ช่วงสัปดาห์แรกของการออกฉายได้รับการต้อนรับที่ดีจากผู้ชมในฮ่องกง ดารานำชาย หลิวหย่ง ได้รับคำชมจากสื่อมากมายจากการที่เขาสวมบทบาท "จิ๋นซีฮ่องเต้" ได้อย่างยอดเยี่ยม
จนกระทั่งวันที่ 10 มีนาคม ของปีเดียวกัน ทางช่องทีวีบี ได้นำละครฟอร์มใหญ่แนวอภินิหารเรื่อง "โคมวิเศษเจ้าแม่หัวซาน นำแสดงโดย วังหมิงฉวน และ เยิ่นต๊ะหัว มาออกอากาศชนในช่วงเวลาเดียวกันกับ จิ๋นซีฮ่องเต้ ทำให้ละครชุดนี้เรตติ้งตกทันที 
หลังจากเรื่อง โคมวิเศษเจ้าแม่หัวซาน ได้อวสานลงไป
ทางช่อง ทีวีบี ยังนำละครญี่ปุ่นยอดนิยมเรื่อง สงครามชีวิตโอชิน มาออกอากาศชนครึ่งหลังของ จิ๋นซีฮ่องเต้ ทำให้เรตติ้งของครึ่งหลังตกฮวบลงไปอีก (มีข่าวว่าทางช่องเอทีวี หั่นละครเรื่องนี้ออกจากเดิมมี 80 ตอนจบ เหลือเพียง 63 ตอนจบ)
ถึงแม้ จิ๋นซีฮ่องเต้ ชุดนี้จะไม่ได้รับชัยชนะจากการแข่งขันแย่งเรตติ้งกับช่องทีวีบี แต่อย่างไรก็ตามเรตติ้งเฉลี่ยต่อตอนก็มีผู้ชมดูสดเกือบล้านคน

**ผลตอนรับในต่างประเทศ**
ละครชุดนี้ได้รับความนิยมในบางประเทศ เช่น สิงค์โปร์ และ ไทย 
ไม่ได้รับความนิยมในไต้หวัน เนื่องจากดารานำชาย หลิวหย่ง ถูกทางไต้หวันแบน

**การคัดเลือกนักแสดง**
เดิมทางช่องเอทีวี ได้มีการเจรจาและวางตัวคนที่จะมารับบท จิ๋นซีอ๋อง คือ เจิ้งเส้าชิว หลังจากที่เขาไม่ต่อสัญญากับทางช่องทีวีบี
หลายฝ่ายคาดกันว่า เจิ้งเส้าชิว เป็นดาราสำคัญที่จะได้รับบทนี้อย่างแน่นอน แต่สุดท้ายทางด้าน เจิ้งเส้าชิว ได้ปฎิเสธบทนี้ เพราะเขาไม่ต้องการที่จะเดินทางไปถ่ายทำในจีนแผ่นดินใหญ่ เนื่องจากในช่วงเวลานั้นเขาต้องทำมาหากินในไต้หวัน ถ้าหากเขายอมเดินทางเข้าไปในจีนแผ่นดินใหญ่ เท่ากับเขาทิ้งตลาดไต้หวันไปอย่างน่าเสียดาย
จึงทำให้ทางช่องเอทีวี จำเป็นต้องเฟ้นหานักแสดงชายคนใหม่เพื่อมาสวมบท จิ๋นซีอ๋อง ต่อมามีกระแสข่าวว่าทางช่องเอทีวี ต้องการพระเอกหนุ่ม ว่านจือเหลียง เข้ามาสวมบทบาทนี้ แต่ทางฝ่ายชายปฎิเสธเป็นเรื่องที่เป็นไปไม่ได้ เพราะตอนนี้เขาอยู่ในสังกัดทีวีบี และยังไม่คิดที่จะกลับไปรับเล่นจอแก้วให้กับช่องเอทีวี
จนในที่สุดทางช่องเอทีวีได้ดาราชาย หลิวหย่ง มารับบทสำคัญนี้แทน

**อ้างอิง**
หมวดหมู่:ละครโทรทัศน์ฮ่องกง
หมวดหมู่:ละครโทรทัศน์ฮ่องกงในปี พ.ศ. 2529
หมวดหมู่:รายการโทรทัศน์ช่องทีวีไทย-ไทยพีบีเอส
หมวดหมู่:ละครโทรทัศน์ช่องเอทีวี
น้ำตกแม่ยาย

น้ำตกแม่ยาย ตั้งอยู่ในเขต อุทยานแห่งชาติเขาสก เป็นน้ำตกเพียงแห่งเดียวภายในอุทยานแห่งชาติที่รถยนต์ไปถึงได้ อยู่ริมทางหลวงแผ่นดินหมายเลข 401 (สุราษฎร์ธานี – ตะกั่วป่า) ตรงกิโลเมตร 113 เป็นน้ำตกชั้นเดียวสูงประมาณ 30 เมตร สวยงามมาก โดยเฉพาะฤดูฝนน้ำจะเต็มหน้าผาที่สูงชันกระจัดกระจายแตกฟองขาวโพลน อยู่ห่างจากที่ทำการอุทยานแห่งชาติประมาณ 5.5 กิโลเมตร
หมวดหมู่:น้ำตกในประเทศไทย
อนึ่ง คิดถึงพอสังเขป

อนึ่ง คิดถึงพอสังเขป (I Miss You) เป็นภาพยนตร์ไทยแนวก้าวผ่านวัย ปี 2535 กำกับโดยบัณฑิต ฤทธิ์ถกล และจัดจำหน่ายโดยไฟว์สตาร์โปรดักชั่น เรื่องราวกล่าวถึงกลุ่มนักเรียนมัธยมศึกษาตอนปลายในเชียงใหม่ และสร้างชื่อเสียงให้กับนักแสดงหลายคน เช่นแอน ทองประสม, แคทรียา อิงลิช, สายธาร นิยมการณ์, สมาชิกวงบอยแบนด์บอยสเก๊าท์ และจักรกฤษณ์ อำมะรัตน์ ภาพยนตร์เรื่องนี้ประสบความสำเร็จในด้านรายได้ และยังช่วยกระตุ้นให้มีภาพยนตร์วัยรุ่นไทยเกิดขึ้นตามมาอีกมากมายในช่วงทศวรรษ 1990
อนึ่ง คิดถึงพอสังเขปได้รับรางวัลหลายรางวัล รวมถึงภาพยนตร์ยอดเยี่ยมจากงานรางวัลภาพยนตร์แห่งชาติ สุพรรณหงส์ ครั้งที่ 2 และงานรางวัลภาพยนตร์ไทย ชมรมวิจารณ์บันเทิง ครั้งที่ 3 ได้รับการขึ้นทะเบียนเป็นมรดกภาพยนตร์ของชาติโดยหอภาพยนตร์แห่งชาติเป็นครั้งที่ 8 เมื่อวันที่ 4 ตุลาคม 2561

**รางวัล**
 รางวัลภาพยนตร์แห่งชาติ สุพรรณหงส์ ครั้งที่ 2 ประจำปี พ.ศ. 2535- ภาพยนตร์ยอดเยี่ยม- ผู้กำกับการแสดงยอดเยี่ยม - บัณฑิต ฤทธิถกล- ถ่ายภาพยอดเยี่ยม - วันชัย เล่งอิ้ว- ลำดับภาพยอดเยี่ยม - พูนศักดิ์ อุทัยพันธุ์- เพลงนำภาพยนตร์ยอดเยี่ยม - จรัล มโนเพ็ชร, ดำรง ธรรมพิทักษ์ - กำกับศิลป์ยอดเยี่ยม - เจดีย์ ศุภกาญจน์, ประดิษฐ์ นิลสนธิ- แต่งหน้ายอดเยี่ยม - สถาบัน เอ็มทีไอ
 รางวัลภาพยนตร์ไทย ชมรมวิจารณ์บันเทิง ครั้งที่ 3 ประจำปี พ.ศ. 2535- ภาพยนตร์ไทยยอดเยี่ยม- ผู้กำกับการแสดงยอดเยี่ยม - บัณฑิต ฤทธิ์ถกล - ลำดับภาพดีเยี่ยม - พูนศักดิ์ อุทัยพันธ์- ดนตรีประกอบดีเยี่ยม - จรัล มโนเพ็ชร, ดำรง ธรรมพิทักษ์ 
 รางวัลพระราชทานพระสุรัสวดี ครั้งที่ 16 ประจำปี พ.ศ. 2535- ลำดับภาพและตัดต่อยอดเยี่ยม - พูนศักดิ์ อุทัยพันธุ์

**อ้างอิง**
 นิตยสาร A day ฉบับ 83 "RS The Next Superteens"

**แหล่งข้อมูลอื่น**
  อนึ่ง คิดถึงพอสังเขปfix-attempted=yes  fivestarent.com- id=00336
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2535
หมวดหมู่:ภาพยนตร์ที่กำกับโดย บัณฑิต ฤทธิ์ถกล
หมวดหมู่:ภาพยนตร์ที่ถ่ายทำในจังหวัดเชียงใหม่
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ซีรีส์ไทย
หมวดหมู่:ผู้ชนะรางวัลภาพยนตร์ยอดเยี่ยมสุพรรณหงส์
หมวดหมู่:ภาพยนตร์มัธยมปลายไทย
หมวดหมู่:ภาพยนตร์วัยรุ่นไทย
หมวดหมู่:มรดกภาพยนตร์ของชาติ
หมวดหมู่:ภาพยนตร์ไทยในคริสต์ทศวรรษ 1990
หมวดหมู่:ภาพยนตร์ก้าวผ่านวัยไทย
น้ำตกวิ่งหิน

น้ำตกวิ่งหิน ตั้งอยู่ในเขต อุทยานแห่งชาติเขาสก เป็นน้ำตกที่อยู่ใกล้น้ำตกบางหัวแรด ห่างเพียง 120 เมตร เป็นน้ำตกขนาดเล็ก สูงประมาณ 15 เมตร ที่น้ำไหลลงมารวมกับคลองศกที่บริเวณหัวแรด และในคลองศก ด้านล่างของน้ำตกลงมาประมาณ 20 เมตร จะมีก้อนหินก้อนโตๆ วางเรียงรายกันอยู่ในลำคลองเป็นจำนวนมาก ซึ่งสามารถที่จะเดินข้ามลำคลองโดยเดินข้ามไปบนก้อนหินได้ จุดนี้เรียกว่า “บางวิ่งหิน” เป็นจุดที่มองดูสวยงามอีกแห่งหนึ่ง อยู่ห่างจากที่ทำการอุทยานแห่งชาติประมาณ 2.8 กิโลเมตร รถยนต์สามารถไปถึงได้ เหนือน้ำตกขึ้นไปประมาณ 40 เมตร จะมีที่สำหรับว่ายน้ำเรียกว่า “วังยาว” เป็นวังที่กว้างและยาว สามารถเล่นน้ำพร้อมกันได้ไม่ต่ำกว่า 500 คน
หมวดหมู่:น้ำตกในประเทศไทย
น้ำตกสิบเอ็ดชั้น

น้ำตกสิบเอ็ดชั้น ตั้งอยู่ในเขต อุทยานแห่งชาติเขาสก เป็นน้ำตกที่เกิดจากน้ำในคลองบางแลน ไหลตกลงมาเป็นชั้นๆ ลดหลั่นกันมาตามร่องหน้าผา เป็นรูปขั้นบันได 11 ชั้น แต่ละชั้นสูงประมาณ 10 เมตร และห่างกันประมาณ 70 เมตร มีน้ำไหลตลอดปีไม่ขาดสาย ชั้นล่างสวยงามมากที่สุด มีแอ่งน้ำกว้างให้เล่นน้ำ และมีโขดหินวางเรียงรายอยู่ทั่วไปเหมาะสำหรับนั่งพักผ่อน อยู่ห่างจากที่ทำการอุทยานแห่งชาติประมาณ 4 กิโลเมตร ต้องเดินทางโดยทางเท้า
หมวดหมู่:น้ำตกในประเทศไทย
น้ำตกธารสวรรค์

น้ำตกธารสวรรค์ สามารถหมายถึง
- น้ำตกธารสวรรค์ (จังหวัดเลย) - น้ำตกธารสวรรค์ (จังหวัดพะเยา) - น้ำตกธารสวรรค์ (จังหวัดขอนแก่น)- น้ำตกธารสวรรค์ (จังหวัดสุราษฎร์ธานี)
เขาเสียบหมอก

เขาเสียบหมอก เป็นภูเขาสถานที่ท่องเที่ยวของ อำเภอพนม จังหวัดสุราษฎร์ธานี มีลักษณะเด่นทั้งธรรมชาติและสิ่งแวดล้อมด้วยภูเขาหินปูน    สลับซับซ้อนในเวลาเช้าหรือหลังฝนตก   จะมีเมฆหมอกหนาทึบปกคลุม ดูเสมือนเป็นดินแดนมหัศจรรย์ ลักษณะที่มองเห็นเด่นชัด ซึ่งหาดูได้ง่ายนัก คือ ยอดเขาแหลมสูงเสียดฟ้า ปกคลุมด้วยหมอกขาวโพลน เรียกว่า “ เขาเสียบหมอก”
หมวดหมู่:ภูเขาในประเทศไทย
ลาซานา ดียารา

ลาซานา ดียารา (Lassana Diarra)เกิดเมื่อวันที่ 10 มีนาคม ค.ศ. 1985 เป็นนักฟุตบอลชาวฝรั่งเศส ปัจจุบันเล่นในลาลิกา สโมสรฟุตบอลเรอัลมาดริด เล่นในตำแหน่ง กองกลาง

**แหล่งข้อมูลอื่น**
 Real Madrid official profile
*41527
*last=Diarra- BDFutbol profile- Transfermarkt profile- BBC Profile- Sky Sports Profile- FFF Profile - ESPNsoccernet Profile date=2012-10-23 
*22062
*254135
หมวดหมู่:นักฟุตบอลชาวฝรั่งเศส
หมวดหมู่:นักฟุตบอลทีมชาติฝรั่งเศส
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นสโมสรฟุตบอลพอร์ตสมัท
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:นักกีฬาจากปารีส
หมวดหมู่:กองกลางฟุตบอล
หมวดหมู่:ผู้เล่นเลออาฟวร์ อาเซ
สุธาสินี พุทธินันทน์

สุธาสินี พุทธินันทน์ (ชื่อเล่นว่า "แพท") เป็นนักร้องและนักแสดงชาวไทย มีผลงานการแสดงและการขับร้องเพลงที่หลากหลาย และมีชื่อเสียงจากการแสดงละครเวที ทวิภพ เดอะมิวสิเคิล และ ข้างหลังภาพ เดอะมิวสิเคิล

**ประวัติ**
สุธาสินี พุทธินันทน์ เกิดเมื่อวันที่ 1 พฤษภาคม พ.ศ. 2518 เป็นบุตรสาวของ นายเรวัต พุทธินันทน์ ผู้ก่อตั้งบริษัท แกรมมี่ เอนเตอร์เทนเม้นท์ หรือ จีเอ็มเอ็ม แกรมมี่ ร่วมกับ ไพบูลย์ ดำรงชัยธรรม และ นางอรุยา พุทธินันทน์ (สกุลเดิม : สิทธิประเสริฐ) คุณปู่ชื่อ น.ต.ทวี พุทธินันทน์ และคุณย่าชื่อ นางอบเชย พุทธินันทน์ ปัจจุบันสมรสกับ มาร์ค แกรี่ โรดริเกส นักธุรกิจอสังหาริมทรัพย์ชาวอเมริกัน และมีบุตรชาย 1 คน ชื่อ ดานเต้ เรวัต โรดริเกส โดยเกิดเมื่อวันพฤหัสบดีที่ 30 พฤษภาคม พ.ศ. 2556 ที่ ลอสแอนเจลิส สหรัฐอเมริกา
สุธาสินีจบการศึกษาระดับอนุบาลที่อนุบาลยุคลธร ต่อมาได้ไปศึกษาต่อที่โรงเรียนสาธิตประสานมิตร ตั้งแต่ระดับ ป.1 ถึง ม.3 และไปย้ายไปอยู่ที่อเมริกากับคุณยายเมื่อเรียนจบ ม.3 โดยไปศึกษาระดับ High School ที่ Flintridge Sacred Heart Academy, ปริญญาตรีสาขา Musical Theatre จาก University of Southern California, United States (มหาวิทยาลัยเซาเทิร์นแคลิฟอร์เนีย) และได้ประกาศนียบัตรด้าน TESOL (Teaching English to Speakers of other Languages) และ TEFL (Teaching English as a Foreign Language) ที่ UCLA

**ผลงาน**
ปี 2530 โฆษณาโค้ก   
*เพลง "กล่อมพ่อ" จาก คอนเสิร์ต เพื่อน พี่ และน้อง แด่ เรวัต พุทธินันทน์      
*ปี 2544 BANGKOK SHOW CAFE ON STAGE
*ปี 2544 พากย์เสียงภาพยนตร์ เรื่อง THE LORD OF THE RINGS (พากย์เสียงตัวละครชื่ออาร์เวน แสดงโดย ลิฟ ไทเลอร์)
*ปี 2545 ละครเวที บังลังก์เมฆ เดอะมิวสิคัล (รับบท ปานวาด)
*2547 อัลบั้ม PAT SUTHASINEE BUDDHINAN ค่ายจีเอ็มเอ็ม แกรมมี่
*ปี 2548 ละครเวที ทวิภพ เดอะมิวสิคัล (รับบท เมนี่หรือแม่มณี)
*ปี 2549 ละครเวที ทวิภพ เดอะมิวสิคัล (รับบท เมนี่หรือแม่มณี)
*ปี 2550 ภาพยนตร์เรื่อง บอดี้ ศพ*19 (รับเชิญในบท นักร้องในงานคอนเสิร์ต) 
*ปี 2550 เพลงประกอบภาพยนตร์ บอดี้ ศพ*19 เพลง "คิดถึงเธอทุกที (ที่อยู่คนเดียว)"
*ปี 2551 ละครเวที ข้างหลังภาพ เดอะมิวสิคัล (รับบท คุณหญิงกีรติ) คู่กับ สุกฤษฎิ์ วิเศษแก้ว (บี้ เดอะสตาร์)
*ปี 2551 ละครซิทคอม บางรักซอย 9 (รับเชิญในตอน เหตุเกิดจากล้อ) (ออกอากาศทางช่อง 9 โมเดิร์นไนน์ทีวี)
*ปี 2553 ละครเวที หงส์เหนือมังกร เดอะมิวสิคัล (รับบท หลิว) คู่กับ ปรีติ บารมีอนันต์ (แบงค์ วง Clash)
*ปี 2562 ละครเวที บัลลังก์เมฆ เดอะมิวสิคัล (รับบท ปานรุ้ง สมุทรเทวา)

**รางวัลที่ได้รับ**
 ปี 2547 ได้รับการแต่งตั้งอย่างเป็นทางการ ในฐานะแกนนำในการรณรงค์ เพื่อป้องกันและแก้ปัญหาโรคเอดส์

**อ้างอิง**
หมวดหมู่:บุคคลจากกรุงเทพมหานคร
หมวดหมู่:นักแสดงหญิงชาวไทย
หมวดหมู่:นักร้องหญิงชาวไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:พุทธศาสนิกชนชาวไทย
ตราพระปรมาภิไธยทูกรา

ไฟล์:Tugra Mahmuds II.gif|right|frame|280px |“ตราพระปรมาภิไธยทูกรา” ของสุลต่านมาห์มุดที่ 2 แห่งจักรวรรดิออตโตมัน อ่าน “มาห์มุด ข่าน โอรแห่งอับดุลฮามิด ผู้ได้รับชัยชนะตลอดกาล” Mahmud Khan son of Abdülhamid is forever victorious. Written out:   	 
- 	محمود خان بن عبدالحميد مظفر دائماً
ตราพระปรมาภิไธยทูกรา (طغراء; Ṭuğrā; Tughra) เป็นตราอักษรวิจิตร (calligraphy) ของพระปรมาภิไธยประจำพระองค์ของสุลต่านแห่งจักรวรรดิออตโตมันหรือลายเซ็นของสุลต่านที่ใช้ประทับกำกับเอกสารทางราชการและเอกสารการติดต่อ  นอกจากนั้นพระบรมนามาภิไธยนี้ก็ยังใช้แกะสำหรับตราและประทับบนเหรียญกษาปณ์ที่ออกในรัชสมัยของพระองค์ด้วย
ทูกราออกแบบและวาดในต้นรัชสมัยของสุลต่านโดยช่างคัดอักษรวิจิตร  หรือ “nişancı” ประจำราชสำนัก ทูกราแรกสุดเป็นของ สุลต่านออร์ฮานที่ 1 (ค.ศ. 1284-1359) ผู้เป็นสุลต่านองค์ที่สองของจักรวรรดิออตโตมันและวิวัฒนาการมาจนถึงลักษณะทูกราอันงดงามของสุลต่านสุลัยมานมหาราช (ค.ศ. 1494-1596). 
จุดประสงค์ของทูกราก็คล้ายคลึงกับการใช้คาร์ทูช (cartouche) ของอียิปต์โบราณหรือพระปรมาภิไธยของพระมหากษัตริย์แห่งสหราชอาณาจักร สุลต่านแต่ละพระองค์ก็จะมีทูกราเป็นของพระองค์เอง

**อ้างอิง**


**ดูเพิ่ม**
 จักรวรรดิออตโตมัน 

**แหล่งข้อมูลอื่น**
   เว็ปไซท์ของตราพระปรมาภิไธยทูกรา

**พระบรมนามาภิไธยทูกราของสุลต่านออตโตมัน**
หมวดหมู่:อักษรวิจิตร
หมวดหมู่:ชื่อ
หมวดหมู่:ประวัติศาสตร์ตุรกี
หมวดหมู่:ชื่อย่อ
ซิตี้แบงก์ประเทศไทย

ธนาคารซิตี้แบงก์ เป็นธนาคารต่างประเทศที่มีสาขาในประเทศไทย เริ่มก่อตั้งกิจการในประเทศไทย เมื่อวันที่ 22 พฤศจิกายน พ.ศ. 2510 ด้วยการจดทะเบียนในวงเงินร้อยละ 50 ตามกฎหมาย ในรูปบริษัท กรุงเทพ เฟิร์สท ความมั่นคงในการลงทุน และในปี พ.ศ. 2522 ได้เริ่มดำเนินในรูปแบบของบริษัทการเงินสินเชื่อแห่งชาติครั้งแรก ต่อมาภายหลัง ปี พ.ศ. 2527 ซิตี้แบงก์ประเทศไทย ได้รับใบอนุญาตประกอบการพาณิชย์ในระบบสาขาการธนาคาร กระทั่งวันที่ 1 พฤศจิกายน พ.ศ. 2528 ซิตี้แบงก์ได้จดทะเบียนอย่างเป็นทางการในประเทศไทย โดยซิตี้แบงก์ (ประเทศไทย) ได้รับการจัดอันดับให้เป็นธนาคารต่างชาติที่ใหญ่ที่สุดและมากที่สุดของไทย โดยวัดจากบัญชีทางการเงินบริษัทที่มั่นคงและจำนวนลูกค้า 
ในวันที่ 14 มกราคม พ.ศ. 2565 ซิตี้แบงก์ประกาศเลือกธนาคารยูโอบีเป็นผู้ชนะในการซื้อกิจการธนาคารกลุ่มลูกค้าบุคคลและบัตรเครดิตในประเทศไทย โดยธนาคารยูโอบีได้ดำเนินการจัดตั้ง บริษัท ยูโอบี แคปิตอล เซอร์วิสเซส จำกัด เข้ารับโอนกิจการตั้งแต่วันที่ 1 พฤศจิกายน พ.ศ. 2565 และยูโอบียังได้รับสิทธิ์ในการใช้เครื่องหมายทางการค้า ตราสัญลักษณ์ และการประชาสัมพันธ์ภายใต้แบรนด์ ซิตี้ อย่างต่อเนื่อง โดยมี ธนาคารซิตี้แบงค์ สาขากรุงเทพ ซึ่งเป็นบริษัทย่อยของยูโอบี แคปิตอล เซอร์วิสเซส เป็นผู้ให้บริการ โดยการเปลี่ยนแปลงตราสัญลักษณ์ และการควบรวมลูกค้าในกลุ่มบัตรเครดิตและกลุ่มบริหารความมั่งคั่งเข้ากับ ธนาคารยูโอบี (ประเทศไทย) ได้ดำเนินการเสร็จสิ้นเมื่อในวันที่ 21 เมษายน พ.ศ. 2567 ทั้งนี้ กิจการสินเชื่อบุคคล และสินเชื่อหมุนเวียนส่วนบุคคล จะยังคงเป็นการให้บริการภายใต้ บริษัท ยูโอบี แคปิตอล เซอร์วิสเซส จำกัด ต่อไป โดยใช้เครื่องหมายการค้า "ยูโอบี เอ็กซ์เพรส" ส่วนธนาคารซิตี้แบงก์ประเทศไทยจะเหลือการให้บริการเฉพาะลูกค้านิติบุคคลเท่านั้น

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2009-02-28 
หมวดหมู่:ธนาคารไทย
หมวดหมู่:บริษัทที่ก่อตั้งในปี พ.ศ. 2510
บูเช็คเทียน (ภาพยนตร์จีนชุด)

ประวัติชีวิตของบูเช็กเทียน ถูกนำมาสร้างเป็นภาพยนตร์ และละครโทรทัศน์หลายครั้ง  โดยครั้งแรกสุด สร้างในปี ค.ศ. 1984  โดยบริษัทเอทีวี ของฮ่องกง นำแสดงโดย ฝง เป๋าเป่า 
ฉบับที่สร้างโดย ซีซีทีวี ของจีนแผ่นดินใหญ่ นำแสดงโดย หลิว เสี่ยวชิง  ฉายในประเทศไทยในปี ค.ศ. 2007 ใช้ชื่อว่า บูเช็คเทียน จอมนางเหนือแผ่นดิน
ในปลายปี ค.ศ. 2014 สร้างโดยหูหนันทีวี ของจีนแผ่นดินใหญ่ นำแสดงโดย ฟ่าน ปิงปิง ร่วมด้วย จาง เฟิงอี้, จาง ถิง, จาง จินหนิง, โจว ไห่เม่ย และหลี่ จื้อถิง เป็นละครโทรทัศน์ทุนสร้างสูงถึง 300 ล้านหยวน นับเป็นละครโทรทัศน์หรือซีรีส์ที่ใช้ทุนสร้างสูงสุดในประวัติศาสตร์จีน   และได้รับความนิยมอย่างยิ่ง ฉายในประเทศไทยในวันที่ 1 พฤษภาคม ค.ศ. 2017 เวลา 18.20 น. ทุกวันจันทร์ถึงพฤหัสบดี และ 18.00 น. ทุกวันศุกร์ ทางช่อง 3 ใช้ชื่อว่า บูเช็คเทียน

**อ้างอิง**
หมวดหมู่:ละครโทรทัศน์จีน
กฎการดูดกลืน

ในพีชคณิต กฎการดูดกลืน (absorption law) คือเอกลักษณ์อย่างหนึ่งที่เชื่อมโยงการดำเนินการทวิภาคสองอย่าง
สำหรับการดำเนินการทวิภาคใดๆ สองอย่าง สมมติให้เป็น $ กับ % จะนำไปสู่กฎการดูดกลืนถ้าหาก
: 
จะเห็นว่าผลสุดท้าย b หายไป เหลือแต่ a การดำเนินการ $ กับ % จะเรียกว่าเป็น dual pair
กำหนดให้เซตบางเซตมีสมบัติการปิดภายใต้การดำเนินการทั้งสองนี้ ถ้าการดำเนินการดังกล่าวมีสมบัติการสลับที่ สมบัติการเปลี่ยนหมู่ และเป็นไปตามกฎการดูดกลืน พีชคณิตนามธรรมที่เกิดขึ้นจะเป็นแลตทิซ (lattice) ตัวอย่างการดำเนินการที่เข้ากับกรณีนี้เช่น meet/join และ and/or เป็นต้น และเนื่องจากสมบัติการสลับที่กับการเปลี่ยนหมู่ มักจะมีในโครงสร้างเชิงพีชคณิตอื่นๆ (อาทิการบวกและการคูณจำนวนจริง) กฎการดูดกลืนจะเป็นสมบัติที่นิยามขึ้นของแลตทิซ ดังเช่นพีชคณิตแบบบูลหรือพีชคณิตเฮย์ทิง (Heyting algebra) ต่างก็เป็นแลตทิซ ดังนั้นจึงเป็นไปตามกฎการดูดกลืนด้วย จากตัวอย่างนี้
: 
หมวดหมู่:พีชคณิตนามธรรม
หมวดหมู่:พีชคณิตแบบบูล
หมวดหมู่:ตรรกศาสตร์
หมวดหมู่:ทฤษฎีแลตทิซ
ทางหลวงแผ่นดินหมายเลข 214

ทางหลวงแผ่นดินหมายเลข 214 สายกาฬสินธุ์–ช่องจอม เป็นทางหลวงแผ่นดินสายหนึ่งในภาคตะวันออกเฉียงเหนือตอนกลาง-ตอนล่าง โดยเริ่มจากเขตเทศบาลเมืองกาฬสินธุ์ ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์ โดยผ่านอำเภอกมลาไสย จังหวัดกาฬสินธุ์ อำเภอจังหาร อำเภอเมืองร้อยเอ็ด อำเภอจตุรพักตรพิมาน และอำเภอเกษตรวิสัย จังหวัดร้อยเอ็ด และ อำเภอท่าตูม อำเภอจอมพระ อำเภอเขวาสินรินทร์ อำเภอเมืองสุรินทร์ อำเภอปราสาท จังหวัดสุรินทร์ แล้วไปสิ้นสุดที่ด่านพรมแดนช่องจอม อำเภอกาบเชิง จังหวัดสุรินทร์ ชายแดนประเทศกัมพูชา

**รายละเอียดของเส้นทาง**
ทางหลวงแผ่นดินหมายเลข 214 เริ่มต้นที่เทศบาลเมืองกาฬสินธุ์ ไปทางทิศตะวันออกเฉียงใต้ ตัดผ่านทางหลวงแผ่นดินหมายเลข 299 ที่ทางแยกสงเปลือย และทางหลวงแผ่นดินหมายเลข 12 แนวใหม่ที่บ้านกลางดง  จากนั้นจะตัดกับทางหลวงแผ่นดินหมายเลข 2367 และ ทางหลวงแผ่นดินหมายเลข 2116 ที่อำเภอกมลาไสย จากนั้นจะข้ามแม่น้ำชีและเข้าสู่เขต จังหวัดร้อยเอ็ด ที่ อำเภอจังหาร และเข้าสู่ อำเภอเมืองร้อยเอ็ด โดยก่อนเข้าเมืองจะตัดกับทางหลวงแผ่นดินหมายเลข 232ซึ่งเป็นถนนวงแหวนรอบเมืองร้อยเอ็ด เส้นทางช่วงนี้เป็นถนนขนาด 4 ช่องจราจร ยกเว้นในเขตเทศบาลตำบลกมลาไสย มีขนาด 2 ช่องจราจร
เส้นทางจะเริ่มต้นอีกครั้งในเขตเทศบาลเมืองร้อยเอ็ดในชื่อ ถนนปัทมานนท์ โดยแนวเส้นทางจะไปทางทิศตะวันตกเฉียงใต้ ตัดกับทางหลวงแผ่นดินหมายเลข 232 อีกครั้ง ผ่านอำเภอจตุรพักตรพิมาน จากนั้นเส้นทางจะมุ่งหน้าไปทางทิศใต้ ผ่านอำเภอเกษตรวิสัย จากนั้นตัดกับทางหลวงแผ่นดินหมายเลข 202 แล้วข้ามทางหลวงดังกล่าวลงไปทางทิศใต้ สิ้นสุดที่ทางหลวงแผ่นดินหมายเลข 2081 ที่ตำบลพรหมเทพ อำเภอท่าตูม จังหวัดสุรินทร์ จากนั้นจะเริ่มเส้นทางอีกครั้งที่บ้านตาฮะ ตำบลทุ่งกุลา โดยมีทางหลวงแผ่นดินหมายเลข 2081 ไปทางตะวันตกและทางหลวงแผ่นดินหมายเลข 215 ไปทางตะวันออกเฉียงเหนือ เส้นทางจะมุ่งหน้าไปยังทิศใต้ ข้ามแม่น้ำมูล เข้าสู่อำเภอท่าตูม อำเภอจอมพระ อำเภอเขวาสินรินทร์ (มีถนนสายแยกเข้าไปยังตัวอำเภอ) และตัดกับทางหลวงแผ่นดินหมายเลข 293ก่อนเข้าเขตจังหวัดสุรินทร์ เส้นทางในช่วงจังหวัดร้อยเอ็ดถึงจังหวัดสุรินทร์มีขนาด 2 ช่องจราจรเป็นส่วนใหญ่และ 4-6 ช่องจราจรในช่วงอำเภอเมืองร้อยเอ็ดถึงอำเภอจตุรพักตรพิมาน อำเภอเกษตรวิสัย (ก่อนถึงที่ว่าการอำเภอ) และ อำเภอท่าตูมถึงอำเภอเมืองสุรินทร์
ในเขตเทศบางเมืองสุรินทร์ เมื่อข้ามทางรถไฟจะเปลี่ยนชื่อเป็น "ถนนจิตบำรุง" ตัดกับถนนหลักเมือง ซึ่งต่อกับทางหลวงแผ่นดินหมายเลข 226 จากนั้นเส้นทางจะเลียบคูเมืองฝั่งตะวันออกเฉียงใต้ แล้วเลี้ยวซ้ายเข้าสู่ถนนภักดีชุมพล โดยเส้นทางจะไปทางทิศตะวันตกเฉียงใต้ โดยตัดกับถนนวงแหวนรอบเมืองอีกครั้ง จากนั้นจะเข้าสู่เขตอำเภอปราสาท และตัดกับทางหลวงแผ่นดินหมายเลข 24 ที่อำเภอปราสาท จากนั้นเส้นทางจะค่อย ๆ โค้งไปยังทิศตะวันออกผ่านอำเภอกาบเชิง สิ้นสุดเส้นทางที่ด่านพรมแดนช่องจอม ชายแดนประเทศกัมพูชา สำหรับเส้นทางในช่วงเทศบาลเมืองสุรินทร์ถึงช่องจอมเป็นถนนขนาด 4 ช่องจราจร

**รายชื่อทางแยก**

**อ้างอิง**

**แหล่งข้อมูลอื่น**
  ระบบสารสนเทศโครงข่ายทางหลวง date=2016-06-16 
214
3-214
หมวดหมู่:ถนนในจังหวัดกาฬสินธุ์
หมวดหมู่:ถนนในจังหวัดร้อยเอ็ด
หมวดหมู่:ถนนในจังหวัดสุรินทร์
แบร์นาร์แห่งแกลร์โว

นักบุญแบร์นาร์แห่งแกลร์โว (Bernard de Clairvaux; Bernard of Clairvaux) เป็นนักบุญในคริสตจักรโรมันคาทอลิกที่เกิดราว ค.ศ. 1090 ที่เมืองฟงแตน-แล-ดีฌง (Fontaine-lès-Dijon) ในประเทศฝรั่งเศส และถึงแก่กรรมเมื่อวันที่ 20 สิงหาคม ค.ศ. 1153 ที่แกลร์โว ในประเทศฝรั่งเศสเช่นกัน นักบุญแบร์นาร์เป็นอธิการอาราม (Abbot) ชาวฝรั่งเศสผู้มีบทบาทสำคัญในการปฏิรูปชีวิตอารามวาสีของคณะซิสเตอร์เชียน (Cistercian) หลังจากที่มารดาเสียชีวิตนักบุญแบร์นาร์ก็เข้าเป็นนักพรตสังกัดคณะซิสเตอร์เชียน สามปีต่อมาก็ถูกส่งไปก่อตั้งอารามใหม่ที่แบร์นาร์ตั้งชื่อว่า “Claire Vallée” (หุบเขาแกลร์) ที่เพี้ยนมาเป็น “Clairvaux” เมื่อวันที่ 25 มิถุนายน ค.ศ. 1115 แบร์นาร์เทศนาเรื่องความศรัทธาโดยตรงในฐานะผู้แทนของพระแม่มารีย์ ในปี ค.ศ. 1128 นักบุญแบร์นาร์ให้ความช่วยเหลือในสภาสังคายนาแห่งทรอยส์ (Council of Troyes) ในการสืบโครงสร้างของกฎของอัศวินเทมพลาร์ที่กลายมาเป็นอุดมคติของชนชั้นเจ้านายคริสเตียน
หลังจากที่สมเด็จพระสันตะปาปาโฮโนริอุสที่ 2 สิ้นพระชนม์ เมื่อวันที่ 14 กุมภาพันธ์ ค.ศ. 1130 คริสตจักรก็เกิดความแตกแยกกัน พระเจ้าหลุยส์ที่ 6 แห่งฝรั่งเศสจึงทรงเรียกประชุมบาทหลวงฝรั่งเศสที่เอต็องป์ (Étampes) แบร์นาร์ได้รับเลือกให้เป็นผู้พิพากษาระหว่างพระสันตะปาปาต่าง ๆ ในปี ค.ศ. 1139 แบร์นาร์ก็มีส่วนช่วยในสภาสังคายนาลาเตรันครั้งที่ 2 (Second Council of the Lateran) แบร์นาร์ประณามการเทศนาของปีเตอร์ เอบลาร์ด (Peter Abelard) ต่อพระสันตะปาปาผู้เรียกประชุมสภาสังคายนาที่เซนต์ในปี ค.ศ. 1141 เพื่อไกล่เกลี่ยปัญหา ไม่นานหลังจากนั้นแบร์นาร์ก็ได้เห็นสาวกคนหนึ่ง ต่อมาเบอร์นาร์ดแห่งปีซาได้รับเลือกเป็นพระสันตะปาปา หลังจากที่ช่วยประนีประนอมความแต่งแยกของคริสตจักร แบร์นาร์ก็ถูกเรียกตัวให้ช่วยต่อต้านความนอกรีต (heresy) ในเดือนมิถุนายน ค.ศ. 1145 แบร์นาร์ก็เดินทางไปทางใต้ของฝรั่งเศส การเทศนาของท่านก็ช่วยสนับสนุนการต่อต้านความนอกรีตในบริเวณนั้น
หลังจากความพ่ายแพ้ของกองทัพคริสเตียนในการล้อมเมืองเอเดสซา (Siege of Edessa) สมเด็จพระสันตะปาปาก็มีพระบัญชาให้แบร์นาร์ไปเทศนาผู้ที่จะเดินทางไปร่วมสงครามครูเสดครั้งที่สอง ในบั้นปลายชีวิตเบอร์นาร์ก็ต้องได้รับความผิดหวังจากความล้มเหลวของสงครามครูเสดและความรับผิดชอบต่าง ๆ ที่ได้รับมอบหมาย แบร์นาร์ถึงแก่กรรมเมื่อมีอายุได้ 63 ปี หลังจากใช้เวลา 40 ปีในอาราม และเขาก็ยังเป็นนักพรตซิสเตอร์เชียนองค์แรกที่ถูกบันทึกในปฏิทินนักบุญ (calendar of saints) และได้รับการประกาศเป็นนักบุญโดยสมเด็จพระสันตะปาปาอเล็กซานเดอร์ที่ 3 เมื่อวันที่ 18 มกราคม ค.ศ. 1090 ต่อมาสมเด็จพระสันตะปาปาปิอุสที่ 8 ก็มอบตำแหน่ง “นักปราชญ์แห่งคริสตจักร” ให้แก่นักบุญแบร์นาร์

**อ้างอิง**

**ดูเพิ่ม**
 เซนต์ - อัครทูต- มรณสักขีในศาสนาคริสต์

**แหล่งข้อมูลอื่น**
  นักปราชญ์แห่งคริสตจักร (Catholic Church)-  นักปราชญ์แห่งคริสตจักร (Catholic Encyclopedia) 
หมวดหมู่:บุคคลที่เกิดในปี พ.ศ. 1633
หมวดหมู่:นักบุญชาวฝรั่งเศส
หมวดหมู่:นักปราชญ์แห่งคริสตจักร
หมวดหมู่:บุคคลในศาสนาคริสต์
หมวดหมู่:นักบุญในคริสต์ศตวรรษที่ 12
พระเจ้าดารู

พระเจ้าดารู (다루왕; ไม่มีข้อมูล-ค.ศ. 77) เป็นกษัตริย์องค์ที่ 2 แห่งอาณาจักรแพ็กเจ หนึ่งในสามราชอาณาจักรเกาหลี ครองราชย์ระหว่าง ค.ศ. 28-77

**พระราชประวัติ**
พระองค์เป็นพระราชโอรสองค์โตในพระเจ้าอนโจ ผู้ก่อตั้งแพ็กเจและกลายเป็นรัชทายาทในปี 10 พระองค์ขึ้นเป็นกษัตริย์เมื่อพระเจ้าอนโจสวรรคตในปี 28 ซึ่งเป็นปีที่ 46 ในรัชสมัยของพระองค์ ซัมกุก ซากี บันทึกว่า "พระองค์เป็นคนใจกว้างและเป็นที่เคารพนับถือ"

**พงศาวลี**

**อ้างอิง**
หมวดหมู่:ราชวงศ์แพ็กเจ
ถนนสถิตนิมานการ

ถนนสถิตนิมานการ หรือ ทางหลวงแผ่นดินหมายเลข 217 สายวารินชำราบ–ช่องเม็ก เริ่มจากเขตเทศบาลเมืองวารินชำราบ อำเภอวารินชำราบ จังหวัดอุบลราชธานี จากนั้นผ่านอำเภอสว่างวีระวงศ์ อำเภอพิบูลมังสาหาร สุดท้ายผ่านอำเภอสิรินธร แล้วไปสิ้นสุดที่ด่านช่องเม็ก ตำบลช่องเม็ก อำเภอสิรินธร จังหวัดอุบลราชธานี รวมระยะทางได้ 86.067 กิโลเมตร เป็นถนนขนาด 4 ช่องจราจรตลอดสาย
ถนนสถิตนิมานการเดิมมีชื่อเรียกว่า "ทางหลวงแผ่นดินสายวาริน–พิบูล–ช่องเม็ก" ต่อมาได้รับการตั้งชื่อดังกล่าวเมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี เพื่อเป็นเกียรติแก่หลวงสถิตนิมานการ (ชวน สุปิยพันธ์ สถิตนิมานการ) อดีตนายช่างกำกับการก่อสร้างถนนสายนี้ ในปัจจุบัน ถนนสายนี้เกือบทั้งหมดเป็นส่วนหนึ่งของทางหลวงแผ่นดินหมายเลข 217 ยกเว้นช่วงอุบลราชธานีถึงอำเภอวารินชำราบ เป็นส่วนหนึ่งของทางหลวงแผ่นดินหมายเลข 24

**รายชื่อทางแยก**
อ้างอิง=
ทางแยก|ตรง=ทางหลวงหมายเลข 16W บริเวณจุดผ่านแดนถาวรช่องเม็ก เข้าสู่เมืองโพนทอง แขวงจำปาศักดิ์ ประเทศลาว|กม.=86+067

**เขตควบคุม**
ถนนสถิตย์นิมานการ แบ่งเขตควบคุมออกเป็น 3 ตอน ได้แก่

**อ้างอิง**

**แหล่งข้อมูลอื่น**
  ระบบสารสนเทศโครงข่ายทางหลวง date=2016-06-16 
217
3-217
สถิตย์นิมานการ
ยุทธการที่แลนส์ดาวน์

ยุทธการที่แลนส์ดาวน์ (Battle of Lansdowne) เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 5 กรกฎาคม ค.ศ. 1643 ที่เนินแลนส์ดาวน์ ไม่ไกลจากเมืองบาธในเทศมณฑลซัมเมอร์เซตในอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาลส์ที่ 1 ที่นำโดยเซอร์แรล์ฟ ฮอปตัน บารอนฮอปตันที่ 1 และฝ่ายรัฐสภาที่นำโดยเซอร์วิลเลียม วอลเลอร์ ผลของสงครามครั้งนี้ฝ่ายนิยมกษัตริย์ได้รับชัยชนะ ฝ่ายนิยมกษัตริย์มีผู้เสียชีวิต 200-300 คนและบาดเจ็บ 600-700 คน ส่วนฝ่ายรัฐสภามีผู้เสียชีวิต 20 คนและบาดเจ็บ 60 คน แม้ว่าฝ่ายนิยมกษัตริย์จะได้รับชัยชนะแต่ก็เสียผู้คนไปเป็นจำนวนมากและทิ้งให้กองทัพอยู่ในสภาพที่ระส่ำระสายและตัวเซอร์ฮอพตันเองก็ได้รับบาดเจ็บจนตาบอดอยู่ชั่วระยะหนึ่งเมื่อรถขนอาวุธระเบิดขึ้น

**อ้างอิง**


**ดูเพิ่ม **
 พระเจ้าชาลส์ที่ 1 แห่งอังกฤษ- โอลิเวอร์ ครอมเวลล์- สงครามกลางเมืองอังกฤษ- ฝ่ายรัฐสภา- ฝ่ายกษัตริย์นิยม
แลนส์ดาวน์
รายชื่อการ์ตูนไทย

== อ้างอิง**


**แหล่งข้อมูลอื่น**
  ช่วงเวลาที่ความฝันจะเป็นความจริง เมื่อการ์ตูนไทยจะโกอินเตอร์ date=2012-01-30 - เรลกันคุงรีวิวการ์ตูนไทย
*จุลศักดิ์ อมรเวช,ตำนานการ์ตูน สำนักพิมพ์แสงดาว (2544) ISBN 974-7344-41-6
*นิรวาณ คุระทอง. (2553). ประวัติย่อการ์ตูนไทย. สำนักพิมพ์ LET'S Comic. ISBN 9786169012863
หมวดหมู่:การ์ตูนไทย
การ์ตูนไทย
ยุทธการที่ราวนด์เวย์ดาวน์

ยุทธการราวนด์เวย์ดาวน์ (Battle of Roundway Down) เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 13 กรกฎาคม ค.ศ. 1643 ที่เมืองดิไวซ์สในมณฑลวิลท์เชอร์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาร์ลส์ที่ 1 ที่นำโดยราล์ฟ ฮอพตัน บารอนฮอพตันที่ 1 และเฮนรี วิลม็อท เอิร์ลแห่งโรเชสเตอร์ที่ 1และฝ่ายรัฐสภาที่นำโดยเซอร์วิลเลียม วอลเลอร์ และอาร์เธอร์ เฮเซลริก บารอนเน็ตที่ 2 ผลของสงครามครั้งนี้ฝ่ายนิยมกษัตริย์ได้รับชัยชนะอย่างเด็ดขาด ในด้านความเสียหายฝ่ายนิยมกษัตริย์ไม่เป็นที่ทราบจำนวน ส่วนฝ่ายรัฐสภามีผู้เสียชีวิต 600 คนและถูกจับเป็นเชลยอีก 1,000 คน

**อ้างอิง**


**ดูเพิ่ม **
 สมเด็จพระเจ้าชาร์ลส์ที่ 1 แห่งอังกฤษ- โอลิเวอร์ ครอมเวลล์- สงครามกลางเมืองอังกฤษ- ฝ่ายรัฐสภา- ฝ่ายกษัตริย์นิยม
ราวนด์เวย์ดาวน์
ยุทธการที่เกนส์บะระ

ยุทธการที่เกนส์บะระ (Battle of Gainsborough) เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 20 กรกฎาคม ค.ศ. 1643 - 30 กรกฎาคม ค.ศ. 1643 ที่เมืองเกนส์บะระ ลิงคอล์นเชอร์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาร์ลส์ที่ 1 ที่นำโดยเอิร์ลแห่งคิงส์ตันและวิลเลียม คาเว็นดิช ดยุคแห่งนิวคาสเซิล-อัพพอน-ไทน์ที่ 1 และฝ่ายรัฐสภาที่นำโดยฟรานซิส วิลละบี บารอนวิลละบีที่ 5 แห่งแพรัม, จอห์น เมลดรัมและโอลิเวอร์ ครอมเวลล์ ผลของสงครามครั้งนี้ฝ่ายนิยมกษัตริย์ได้รับชัยชนะ ในด้านความเสียหายของทั้งสองฝ่ายไม่เป็นที่ทราบ
เมื่อวันที่ 20 กรกฎาคม ค.ศ. 1643 ฟรานซิส วิลละบี บารอนวิลละบีที่ 5 แห่งแพรัม เข้ายึดเมืองเกนส์บะระในลิงคอล์นเชอร์ให้แก่ฝ่ายรัฐสภาจากเอิร์ลแห่งคิงสตันในการจู่โจมกลางคืน  เอิร์ลแห่งคิงสตันมาเสียชีวิตขณะที่ถูกจับเป็นนักโทษโดยปืนใหญ่จากฝ่ายเดียวกัน
เกนส์บะระเป็นจุดยุทธศาสตร์สำคัญสำหรับการติดต่อกับทางใต้ฉะนั้นวิลเลียม คาเว็นดิช ดยุคแห่งนิวคาสเซิล-อัพพอน-ไทน์ที่ 1 จึงส่งเซอร์ชาร์ลส์ คาเว็นดิช ไปพยายามยึดคืน ทางฝ่ายรัฐสภาจึงส่งเซอร์จอห์น เมลดรัม (John Meldrum) ขึ้นไปช่วยเสริมกำลังของโอลิเวอร์ ครอมเวลล์
ฝ่ายนิยมกษัตริย์พยายามยึดเมืองคืนเมื่อวันที่ 28 กรกฎาคม ค.ศ. 1643จากทางตะวันออกเฉียงใต้และยึดฟอกซ์บีฮิลล์เป็นที่มั่น แต่แม้ว่าจะเป็นเนินที่ชันและเป็นทรายกองทัพฝ่ายนิยมกษัตริย์ก็ถูกต้อนลงไปในบริเวณที่ราบและเป็นหนองของแม่น้ำเทรนต์โดยกองทหารม้า "Ironsides" ของครอมเวลล์ คาเว็นดิชถูกสังหารพร้อมกับทหารอีกราว 300 คน
แม้ว่าฝ่ายรัฐสภาจะได้รับชัยชนะในช่วงแรก แต่เมื่อวันที่ 30 กรกฎาคม ค.ศ. 1643 กองทัพของฝ่ายนิยมกษัตริย์จากนิวคาสเซิลก็มาถึงแกรนทัมและได้รับชัยชนะและยึดเมืองคืนจากฝ่ายรัฐสภา ฝ่ายรัฐสภาจึงถูกขับออกจากลิงคอล์นเชอร์

**อ้างอิง**
url-status=dead

**ดูเพิ่ม **
 สมเด็จพระเจ้าชาร์ลส์ที่ 1 แห่งอังกฤษ- โอลิเวอร์ ครอมเวลล์- สงครามกลางเมืองอังกฤษ- ฝ่ายรัฐสภา- ฝ่ายกษัตริย์นิยม
กเนสบะระห์